title: Komission täytäntöönpanopäätös, 2014/83/EU, annettu 25 päivänä kesäkuuta 2014 , kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I, II, III, IV ja V muuttamisesta

text:
               26.6.2014

               FI

               Euroopan unionin virallinen lehti

               L 186/64

         KOMISSION TÄYTÄNTÖÖNPANOPÄÄTÖS, 2014/83/EU,
   annettu 25 päivänä kesäkuuta 2014,
   kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I, II, III, IV ja V muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 14 artiklan toisen kohdan c ja d alakohdan,
   on kuullut asianomaisia jäsenvaltioita,
   sekä katsoo seuraavaa:

               (1)

               Tietyt Portugalin alueen osat tunnustettiin suojelluiksi alueiksi Bemisia tabaci Genn. -organismin (eurooppalaisten populaatioiden) osalta. Portugali on toimittanut tietoja, jotka osoittavat, että Bemisia tabacia esiintyy nyt Madeiralla. Kyseisen kasvintuhoojan hävittämiseksi vuonna 2013 toteutetut toimenpiteet ovat osoittautuneet tehottomiksi. Madeiraa ei siksi pitäisi enää tunnustaa osaksi Portugalin suojeltua aluetta Bemisia tabacin osalta. Direktiivin 2000/29/EY liitteissä I ja IV olevia B osia olisi sen vuoksi muutettava.

               (2)

               Tietyt Espanjan alueen osat tunnustettiin suojelluiksi alueiksi Erwinia amylovora (Burr.) Winsl. et al. -organismin osalta. Espanja on toimittanut tietoja, jotka osoittavat, että Erwinia amylovoraa esiintyy nyt Aragonian itsehallintoalueella, Comarcas de L'Alt Vinalopóssa ja El Vinalopó Mitjàssa Alicanten maakunnassa sekä Alborachen ja Turísin kunnissa Valencian maakunnassa (Comunidad Valenciana). Kyseisen kasvintuhoojan hävittämiseksi vuonna 2013 toteutetut toimenpiteet ovat osoittautuneet tehottomiksi. Aragonian itsehallintoaluetta, Comarcas de L'Alt Vinalopóa ja El Vinalopó Mitjàa Alicanten maakunnassa sekä Alborachen ja Turísin kuntia Valencian maakunnassa (Comunidad Valenciana) ei siksi pitäisi enää tunnustaa osaksi Espanjan suojeltua aluetta Erwinia amylovoran osalta. Direktiivin 2000/29/EY liitteissä II, III ja IV olevia B osia olisi sen vuoksi muutettava.

               (3)

               Koko Irlannin alue tunnustettiin suojelluksi alueeksi Erwinia amylovora (Burr.) Winsl. et al. -organismin osalta. Irlanti on toimittanut tietoja, jotka osoittavat, että Erwinia amylovoraa esiintyy nyt Galwayn kaupungissa. Kyseisen kasvintuhoojan hävittämiseksi vuosina 2005–2013 toteutetut toimenpiteet ovat osoittautuneet tehottomiksi. Galwayn kaupunkia ei siksi pitäisi enää tunnustaa osaksi Irlannin suojeltua aluetta Erwinia amylovoran osalta. Direktiivin 2000/29/EY liitteissä II, III ja IV olevia B osia olisi sen vuoksi muutettava.

               (4)

               Koko Liettuan alue tunnustettiin suojelluksi alueeksi Erwinia amylovora (Burr.) Winsl. et al. -organismin osalta. Liettua on toimittanut tietoja, jotka osoittavat, että Erwinia amylovoraa esiintyy nyt Kėdainiain ja Babtain kunnissa (Kaunasin alue). Kyseisen kasvintuhoojan hävittämiseksi kahtena peräkkäisenä vuonna, 2012 ja 2013, toteutetut toimenpiteet ovat osoittautuneet tehottomiksi. Kėdainiain ja Babtain kuntia (Kaunasin alue) ei siksi pitäisi enää tunnustaa osaksi Liettuan suojeltua aluetta Erwinia amylovoran osalta. Sen vuoksi direktiivin 2000/29/EY liitteissä II, III ja IV olevia B osia olisi muutettava.

               (5)

               Tietyt Slovenian alueen osat tunnustettiin suojelluiksi alueiksi Erwinia amylovora (Burr.) Winsl. et al. -organismin osalta. Slovenia on toimittanut tietoja, jotka osoittavat, että Erwinia amylovoraa esiintyy nyt Renče-Vogrskon kunnassa (valtatiestä H4 etelään) ja Lendavan kunnassa. Kyseisen kasvintuhoojan hävittämiseksi kahtena peräkkäisenä vuonna, 2012 ja 2013, toteutetut toimenpiteet ovat osoittautuneet tehottomiksi. Renče-Vogrskon kuntaa (valtatie H4:stä etelään) ja Lendavan kuntaa ei siksi pitäisi enää tunnustaa osaksi Slovenian suojeltua aluetta Erwinia amylovoran osalta. Direktiivin 2000/29/EY liitteissä II, III ja IV olevia B osia olisi sen vuoksi muutettava.

               (6)

               Tietyt Slovakian alueen osat tunnustettiin suojelluiksi alueiksi Erwinia amylovora (Burr.) Winsl. et al. -organismin osalta. Slovenia on toimittanut tietoja, jotka osoittavat, että Erwinia amylovoraa esiintyy nyt Čenkovcen kunnassa (Dunajská Stredan piirikunta). Kyseisen kasvintuhoojan hävittämiseksi kahtena peräkkäisenä vuonna, 2012 ja 2013, toteutetut toimenpiteet ovat osoittautuneet tehottomiksi. Čenkovcen kuntaa (Dunajská Stredan piirikunta) ei siksi pitäisi enää tunnustaa osaksi Slovakian suojeltua aluetta Erwinia amylovoran osalta. Direktiivin 2000/29/EY liitteissä II, III ja IV olevia B osia olisi sen vuoksi muutettava.

               (7)

               Kasvintuhoojan Ceratocystis fimbriata f. spp. platani Walter tieteellistä nimeä olisi muutettava organismin tarkistetun tieteellisen nimen mukaisesti, ja sen olisi oltava Ceratocystis platani (J. M. Walter) Engelbr. & T. C. Harr. Direktiivin 2000/29/EY liitteet II ja IV olisi yhdenmukaistettava.

               (8)

                  Ceratocystis platani (J. M. Walter) Engelbr. & T. C. Harr. -organismia tiedetään nyt esiintyvän Sveitsisssä. Direktiivin 2000/29/EY liitteessä IV olevan A osan I jaksoa ja liitteessä V olevan B osan I kohtaa olisi sen vuoksi muutettava.

               (9)

               Tieteellisen tiedon kehityksen perusteella on katsottava, että suvun Platanus L. puun osalta kuorinta ei poista Ceratocystis platani (J. M. Walter) Engelbr. & T. C. Harr. -organismiin liittyvää riskiä. Direktiivin 2000/29/EY liitteessä IV olevan A osan I jaksoa olisi sen vuoksi muutettava.

               (10)

               Kun otetaan huomioon Ceratocystis platani (J. M. Walter) Engelbr. & T. C. Harr. -organismin aiheuttama riski, on teknisesti perusteltua sisällyttää kyseinen kasvintuhooja direktiivin 2000/29/EY liitteessä II olevaan B osaan, jotta voidaan suojella kasvien ja kasvituotteiden tuotantoa ja kauppaa tietyillä haavoittuvilla alueilla.

               (11)

               Yhdistynyt kuningaskunta on pyytänyt, että sen alue tunnustetaan suojelluksi alueeksi Ceratocystis platani (J.M. Walter) Engelbr. & T.C. Harr. -organismin osalta. Yhdistynyt kuningaskunta on vuosina 2010–2013 toteutettujen tutkimusten pohjalta toimittanut näyttöä siitä, ettei kyseisiä kasvintuhoojia esiinny sen alueella huolimatta kyseisen kasvintuhoojan asettumiselle otollisista olosuhteista. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Tämän vuoksi Yhdistynyt kuningaskunta olisi tunnustettava suojelluksi alueeksi Ceratocystis platanin osalta ainoastaan 30 päivään huhtikuuta 2016 asti. Direktiivin 2000/29/EY liitteissä II ja IV olevia B osia olisi sen vuoksi muutettava. Vastaavasti direktiivin 2000/29/EY liitteessä IV olevaa B osaa ja liitteessä V olevan A osan II kohtaa olisi muutettava, jotta voidaan asettaa vaatimuksia, jotka koskevat tiettyjen kasvien, kasvituotteiden ja muiden tavaroiden tuomista suojelluille alueille.

               (12)

               Direktiivin 2000/29/EY liitteitä I, II, III, IV ja V olisi sen vuoksi muutettava.

               (13)

               Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2000/29/EY liitteet I, II, III, IV ja V tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2014. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 1 päivästä lokakuuta 2014.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 25 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 169, 10.7.2000, s. 1.

      LIITE

                  1)

                  Muutetaan liitteessä I olevassa B osassa otsakkeen a alla oleva 1 kohta seuraavasti:

                                          ”1.

                                             Bemisia tabaci Genn. (eurooppalaiset populaatiot)

                              IRL, P (Azorit, Beira Interior, Beira Litoral, Entre Douro e Minho, Ribatejo e Oeste (seuraavat kunnat: Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) sekä Trás-os-Montes), UK, S, FI”

                  2)

                  Muutetaan liite II seuraavasti:

                              a)

                              Korvataan A osan II jaksossa otsakkeen c alla oleva 1 kohta seuraavasti:

                                                      ”1.

                                                         Ceratocystis platani (J. M. Walter) Engelbr. & T. C. Harr.

                                          Istutettaviksi tarkoitetut Platanus L. -suvun kasvit, lukuun ottamatta siemeniä, ja Platanus L. -puutavara, myös sellainen, jossa ei ole jäljellä puun luonnollista pyöreää pintaa”

                              b)

                              Korvataan B osassa otsakkeen b alla 2 kohdan kolmannessa sarakkeessa ”Suojattu alue (Suojatut alueet)” oleva teksti seuraavasti:
                              ”E (paitsi Aragónin, Castilla la Manchan, Castilla y Leónin, Extremaduran, Murcian, Navarran ja La Riojan itsehallintoalueet sekä Guipuzcoan maakunta (Baskimaa), Comarcas de L'Alt Vinalopó ja El Vinalopó Mitjà Alicanten maakunnassa sekä Valencian maakunnan (Comunidad Valenciana) kunnat Alborache ja Turís), EE, F (Korsika), IRL (paitsi Galwayn kaupunki), I (Abruzzo, Apulia, Basilicata, Calabria, Campania, Emilia-Romagna (Parman ja Piacenzan maakunnat), Lazio, Liguria, Lombardia (paitsi Mantuan ja Sondrion maakunnat), Marche, Molise, Piedmont, Sardinia, Sisilia, Toskana, Umbria, Valle d'Aosta, Veneto (paitsi Rovigon ja Venetsian maakunnat, Padovan maakunnan kunnat Barbona, Boara Pisani, Castelbaldo, Masi, Piacenza d'Adige, S. Urbano ja Vescovana sekä Veronan maakunnan alue etelään valtatiestä A4)), LV, LT (paitsi Babtain ja Kėdainiain kunnat (Kaunasin alue)), P, SI (paitsi Gorenjskan, Koroškan, Mariborin ja Notranjskan alueet sekä Lendavan ja Renče-Vogrskon kunnat (etelään valtatiestä H4)), SK (paitsi seuraavat kunnat: Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)), FI, UK (Pohjois-Irlanti, Mansaari ja Kanaalisaaret).”

                              c)

                              Lisätään B osassa olevan otsakkeen c alle ennen 0.1. kohtaa kohta seuraavasti:

                                                      ”0.0.1

                                                         Ceratocystis platani (J. M. Walter) Engelbr. & T. C. Harr.

                                          Istutettaviksi tarkoitetut Platanus L. -suvun kasvit, lukuun ottamatta siemeniä, ja Platanus L. -puutavara, myös sellainen, jossa ei ole jäljellä puun luonnollista pyöreää pintaa

                                          UK”

                  3)

                  Muutetaan liite III seuraavasti:

                              a)

                              Korvataan B osan 1 kohdan toisessa sarakkeessa ”Suojattu alue (Suojatut alueet)” oleva teksti seuraavasti:
                              ”E (paitsi Aragónin, Castilla la Manchan, Castilla y Leónin, Extremaduran, Murcian, Navarran ja La Riojan itsehallintoalueet sekä Guipuzcoan maakunta (Baskimaa), Comarcas de L'Alt Vinalopó ja El Vinalopó Mitjà Alicanten maakunnassa sekä Valencian maakunnan (Comunidad Valenciana) kunnat Alborache ja Turís), EE, F (Korsika), IRL (paitsi Galwayn kaupunki), I (Abruzzo, Apulia, Basilicata, Calabria, Campania, Emilia-Romagna (Parman ja Piacenzan maakunnat), Lazio, Liguria, Lombardia (paitsi Mantuan ja Sondrion maakunnat), Marche, Molise, Piedmont, Sardinia, Sisilia, Toskana, Umbria, Valle d'Aosta, Veneto (paitsi Rovigon ja Venetsian maakunnat, Padovan maakunnan kunnat Barbona, Boara Pisani, Castelbaldo, Masi, Piacenza d'Adige, S. Urbano ja Vescovana sekä Veronan maakunnan alue etelään valtatiestä A4)), LV, LT (paitsi Babtain ja Kėdainiain kunnat (Kaunasin alue)), P, SI (paitsi Gorenjskan, Koroškan, Mariborin ja Notranjskan alueet sekä Lendavan ja Renče-Vogrskon kunnat (etelään valtatiestä H4)), SK (paitsi seuraavat kunnat: Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)), FI, UK (Pohjois-Irlanti, Mansaari ja Kanaalisaaret).”

                              b)

                              Korvataan B osan 2 kohdan toisessa sarakkeessa ”Suojattu alue (Suojatut alueet)” oleva teksti seuraavasti:
                              ”E (paitsi Aragonin, Castilla la Manchan, Castilla y Leónin, Extremaduran, Murcian, Navarran ja La Riojan itsehallintoalueet sekä Guipuzcoan maakunta (Baskimaa), Comarcas de L'Alt Vinalopó ja El Vinalopó Mitjà Alicanten maakunnassa sekä Valencian maakunnan (Comunidad Valenciana) kunnat Alborache ja Turís), EE, F (Korsika), IRL (paitsi Galwayn kaupunki), I (Abruzzo, Apulia, Basilicata, Calabria, Campania, Emilia-Romagna (Parman ja Piacenzan maakunnat), Lazio, Liguria, Lombardia (paitsi Mantuan ja Sondrion maakunnat), Marche, Molise, Piedmont, Sardinia, Sisilia, Toskana, Umbria, Valle d'Aosta, Veneto (paitsi Rovigon ja Venetsian maakunnat, Padovan maakunnan kunnat Barbona, Boara Pisani, Castelbaldo, Masi, Piacenza d'Adige, S. Urbano ja Vescovana sekä Veronan maakunnan alue etelään valtatiestä A4)), LV, LT (paitsi Babtain ja Kėdainiain kunnat (Kaunasin alue)), P, SI (paitsi Gorenjskan, Koroškan, Mariborin ja Notranjskan alueet sekä Lendavan ja Renče-Vogrskon kunnat (etelään valtatiestä H4)), SK (paitsi seuraavat kunnat: Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)), FI, UK (Pohjois-Irlanti, Mansaari ja Kanaalisaaret).”

                  4)

                  Muutetaan liite IV seuraavasti:

                              a)

                              Muutetaan A osan I jakso seuraavasti:

                                          i)

                                          Korvataan 5 kohta seuraavasti:

                                                                  ”5.

                                                                     Platanus L. -suvun puutavara, joka on peräisin Armeniasta, Sveitsistä tai Yhdysvalloista, ei kuitenkaan lastut, hake, sahanpuru ja puujäte, mutta kuitenkin sellainen puutavara, jossa ei ole jäljellä puun luonnollista pyöreää pintaa

                                                      Virallinen lausunto siitä, että puutavara on uunikuivattu (kiln-dried) siten, että sen kosteuspitoisuus ilmaistuna prosentteina kuiva-aineesta on asianmukaisen aika/lämpötila-ohjelman mukaisessa käsittelyssä laskenut alle 20 prosenttiin. Tämä on osoitettava puutavaraan tai sen mahdolliseen kääreeseen nykyisen käytännön mukaisesti tehdyllä merkinnällä Kiln-dried tai KD taikka jollakin muulla kansainvälisesti hyväksytyllä merkinnällä.”

                                          ii)

                                          Korvataan 7.1 kohta uusilla kohdilla 7.1.1 ja 7.1.2 seuraavasti:

                                                                  ”7.1.1

                                                                  Liitteessä V olevassa B osassa lueteltuihin CN-koodeihin kuuluva tai kuulumaton puutavara, joka on lastujen, hakkeen, sahanpurun tai puujätteen muodossa ja joka on kokonaan tai osittain saatu seuraavista:

                                                                              —

                                                                              Yhdysvalloista ja Kanadasta peräisin oleva Acer saccharum Marsh.

                                                                              —

                                                                              Amerikan mantereelta peräisin oleva Populus L.

                                                      Virallinen lausunto siitä, että puutavara on

                                                                  a)

                                                                  tuotettu kuoritusta pyöreästä puusta
                                                                  tai

                                                                  b)

                                                                  uunikuivattu (kiln-dried) siten, että sen kosteuspitoisuus ilmaistuna prosentteina kuiva-aineesta on asianmukaisen aika/lämpötila-ohjelman mukaisessa käsittelyssä laskenut alle 20 prosenttiin
                                                                  tai

                                                                  c)

                                                                  kaasutettu asianmukaisesti 18 artiklan 2 kohdassa säädettyä menettelyä noudattaen hyväksytyn eritelmän mukaisesti. Kaasutus on osoitettava merkitsemällä 13 artiklan 1 kohdan ii alakohdassa tarkoitettuihin todistuksiin aktiivinen ainesosa, puun vähimmäislämpötila, määrä (g/m3) ja altistusaika (h)
                                                                  tai

                                                                  d)

                                                                  lämpökäsitelty asianmukaisesti siten, että puun ytimen lämpötila on noussut vähintään 56 °C:seen 30 minuutin ajaksi; käsittely on merkittävä 13 artiklan 1 kohdan ii alakohdassa tarkoitettuihin todistuksiin.

                                                                  7.1.2

                                                                  Liitteessä V olevassa B osassa lueteltuihin CN-koodeihin kuuluva tai kuulumaton puutavara, joka on lastujen, hakkeen, sahanpurun tai puujätteen muodossa ja joka on kokonaan tai osittain saatu seuraavasta:

                                                                              —

                                                                              Armeniasta, Sveitsistä tai Yhdysvalloista peräisin oleva Platanus L..

                                                      Virallinen lausunto siitä, että puutavara on

                                                                  a)

                                                                  uunikuivattu (kiln-dried) siten, että sen kosteuspitoisuus ilmaistuna prosentteina kuiva-aineesta on asianmukaisen aika/lämpötila-ohjelman mukaisessa käsittelyssä laskenut alle 20 prosenttiin
                                                                  tai

                                                                  b)

                                                                  kaasutettu asianmukaisesti 18 artiklan 2 kohdassa säädettyä menettelyä noudattaen hyväksytyn eritelmän mukaisesti. Kaasutus on osoitettava merkitsemällä 13 artiklan 1 kohdan ii alakohdassa tarkoitettuihin todistuksiin aktiivinen ainesosa, puun vähimmäislämpötila, määrä (g/m3) ja altistusaika (h)
                                                                  tai

                                                                  c)

                                                                  lämpökäsitelty asianmukaisesti siten, että puun ytimen lämpötila on noussut vähintään 56 °C:seen 30 minuutin ajaksi; käsittely on merkittävä 13 artiklan 1 kohdan ii alakohdassa tarkoitettuihin todistuksiin.”

                                          iii)

                                          Korvataan 12 kohta seuraavasti:

                                                                  ”12.

                                                                  Istutettaviksi tarkoitetut Platanus L. -suvun kasvit, jotka ovat peräisin Armeniasta, Sveitsistä tai Yhdysvalloista, siemeniä lukuun ottamatta.

                                                      Virallinen lausunto siitä, että yhtäkään oiretta Ceratocystis platani (J. M. Walter) Engelbr. & T. C. Harr. -kasvintuhoojasta ei ole havaittu tuotantopaikalla tai sen välittömässä läheisyydessä viimeksi päättyneen kasvukauden alun jälkeen.”

                              b)

                              Muutetaan A osan II jakso seuraavasti:

                                          i)

                                          Korvataan 2 kohta seuraavasti:

                                                                  ”2.

                                                                     Platanus L. -suvun puutavara, myös sellainen, jossa ei ole jäljellä puun luonnollista pyöreää pintaa

                                                      Virallinen lausunto siitä, että

                                                                  a)

                                                                  puutavara on peräisin alueilta, joiden tiedetään olevan vapaita Ceratocystis platani (J. M. Walter) Engelbr. & T. C. Harr. -kasvintuhoojasta
                                                                  tai

                                                                  b)

                                                                  puutavaraan tai nykyisen kaupallisen käytännön mukaisesti sen pakkaukseen kiinnitetyllä Kiln-dried, KD tai jollakin kansainvälisesti hyväksytyllä merkillä on osoitettava, että puutavara on uunikuivattu ja että sen vesipitoisuus ilmaistuna prosentteina kuiva-aineesta on tämän sopivan aika/lämpötila-ohjelman aikana laskettu alle 20 prosenttiin.”

                                          ii)

                                          Korvataan 8 kohta seuraavasti:

                                                                  ”8.

                                                                  Istutettaviksi tarkoitetut Platanus L. -suvun kasvit, siemeniä lukuun ottamatta

                                                      Virallinen lausunto siitä, että

                                                                  a)

                                                                  kasvit ovat peräisin alueelta, jonka tiedetään olevan vapaa Ceratocystis platani (J. M. Walter) Engelbr. & T. C. Harr. -kasvintuhoojasta
                                                                  tai

                                                                  b)

                                                                  yhtäkään oiretta Ceratocystis platani (J. M. Walter) Engelbr. & T. C. Harr. -kasvintuhoojasta ei ole havaittu tuotantopaikalla tai sen välittömässä läheisyydessä viimeksi päättyneen kasvukauden alun jälkeen.”

                              c)

                              Muutetaan B osa seuraavasti:

                                          i)

                                          Lisätään 6.3 kohdan jälkeen seuraava kohta:

                                                                  ”6.4

                                                                     Platanus L. -suvun puutavara, joka on peräisin Armeniasta, Sveitsistä tai Yhdysvalloista, mukaan luettuna sellainen, jossa ei ole jäljellä puun luonnollista pyöreää pintaa

                                                      Rajoittamatta liitteessä IV olevan A osan I jakson 5 kohdassa ja 7.1.2 kohdassa sekä liitteessä IV olevan A osan II jakson 2 kohdassa mainittuun puutavaraan sovellettavia säännöksiä, virallinen lausunto siitä, että

                                                                  a)

                                                                  puutavara on peräisin alueelta, jonka tiedetään olevan vapaa Ceratocystis platani (J. M. Walter) Engelbr. & T. C. Harr. -kasvintuhoojasta kasvinsuojelutoimenpiteitä koskevan kansainvälinen standardin mukaisesti, tai

                                                                  b)

                                                                  puutavaraan tai nykyisen kaupallisen käytännön mukaisesti sen pakkaukseen kiinnitetyllä Kiln-dried, KD tai jollakin kansainvälisesti hyväksytyllä merkillä on osoitettava, että puutavara on uunikuivattu ja että sen vesipitoisuus ilmaistuna prosentteina kuiva-aineesta on tämän sopivan aika/lämpötila-ohjelman aikana laskettu alle 20 prosenttiin, tai

                                                                  c)

                                                                  puutavara on peräisin oikeanpuoleisessa sarakkeessa mainitulta suojellulta alueelta

                                                      UK”

                                          ii)

                                          Lisätään 12 kohdan jälkeen seuraava kohta:

                                                                  ”12.1

                                                                  Istutettaviksi tarkoitetut Platanus L. -suvun kasvit, jotka ovat peräisin Euroopan unionista, Armeniasta, Sveitsistä tai Yhdysvalloista

                                                      Rajoittamatta liitteessä liitteessä IV olevan A osan I jakson 12 kohdassa ja liitteessä IV olevan A osan II jakson 8 kohdassa lueteltuihin kasveihin sovellettavia säännöksiä, virallinen lausunto siitä, että

                                                                  a)

                                                                  kasvit on kasvatettu yhtäjaksoisesti alueella, jonka tiedetään olevan vapaa Ceratocystis platani (J. M. Walter) Engelbr. & T. C. Harr. -kasvintuhoojasta kasvinsuojelutoimenpiteitä koskevan kansainvälinen standardin mukaisesti, tai

                                                                  b)

                                                                  kasvit on kasvatettu yhtäjaksoisesti oikeanpuoleisessa sarakkeessa mainitulla suojellulla alueella.

                                                      UK”

                                          iii)

                                          Korvataan 21 kohdan kolmannessa sarakkeessa ”Suojeltu alue (Suojellut alueet)” oleva teksti seuraavasti:
                                          ”E (paitsi Aragónin, Castilla la Manchan, Castilla y Leónin, Extremaduran, Murcian, Navarran ja La Riojan itsehallintoalueet sekä Guipuzcoan maakunta (Baskimaa), Comarcas de L'Alt Vinalopó ja El Vinalopó Mitjà Alicanten maakunnassa sekä Valencian maakunnan (Comunidad Valenciana) kunnat Alborache ja Turís), EE, F (Korsika), IRL (paitsi Galwayn kaupunki), I (Abruzzo, Apulia, Basilicata, Calabria, Campania, Emilia-Romagna (Parman ja Piacenzan maakunnat), Lazio, Liguria, Lombardia (paitsi Mantuan ja Sondrion maakunnat), Marche, Molise, Piedmont, Sardinia, Sisilia, Toskana, Umbria, Valle d'Aosta, Veneto (paitsi Rovigon ja Venetsian maakunnat, Padovan maakunnan kunnat Barbona, Boara Pisani, Castelbaldo, Masi, Piacenza d'Adige, S. Urbano ja Vescovana sekä Veronan maakunnan alue etelään valtatiestä A4)), LV, LT (paitsi Babtain ja Kėdainiain kunnat (Kaunasin alue)), P, SI (paitsi Gorenjskan, Koroškan, Mariborin ja Notranjskan alueet sekä Lendavan ja Renče-Vogrskon kunnat (etelään valtatiestä H4)), SK (paitsi seuraavat kunnat: Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)), FI, UK (Pohjois-Irlanti, Mansaari ja Kanaalisaaret).”

                                          iv)

                                          Korvataan 21.3 kohdassa kolmannessa sarakkeessa ”Suojeltu alue (Suojellut alueet)” oleva teksti seuraavasti:
                                          ”E (paitsi Aragónin, Castilla la Manchan, Castilla y Leónin, Extremaduran, Murcian, Navarran ja La Riojan itsehallintoalueet sekä Guipuzcoan maakunta (Baskimaa), Comarcas de L'Alt Vinalopó ja El Vinalopó Mitjà Alicanten maakunnassa sekä Valencian maakunnan (Comunidad Valenciana) kunnat Alborache ja Turís), EE, F (Korsika), IRL (paitsi Galwayn kaupunki), I (Abruzzo, Apulia, Basilicata, Calabria, Campania, Emilia-Romagna (Parman ja Piacenzan maakunnat), Lazio, Liguria, Lombardia (paitsi Mantuan ja Sondrion maakunnat), Marche, Molise, Piedmont, Sardinia, Sisilia, Toskana, Umbria, Valle d'Aosta, Veneto (paitsi Rovigon ja Venetsian maakunnat, Padovan maakunnan kunnat Barbona, Boara Pisani, Castelbaldo, Masi, Piacenza d'Adige, S. Urbano ja Vescovana sekä Veronan maakunnan alue etelään valtatiestä A4)), LV, LT (paitsi Babtain ja Kėdainiain kunnat (Kaunasin alue)), P, SI (paitsi Gorenjskan, Koroškan, Mariborin ja Notranjskan alueet sekä Lendavan ja Renče-Vogrskon kunnat (etelään valtatiestä H4)), SK (paitsi seuraavat kunnat: Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta)), FI, UK (Pohjois-Irlanti, Mansaari ja Kanaalisaaret).”

                                          v)

                                          Korvataan 24.1 kohdassa kolmannessa sarakkeessa ”Suojeltu alue (Suojellut alueet)” oleva teksti seuraavasti:
                                          ”IRL, P (Azorit, Beira Interior, Beira Litoral, Entre Douro e Minho, Ribatejo e Oeste (seuraavat kunnat: Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) sekä Trás-os-Montes), FI, S, UK”

                                          vi)

                                          Korvataan 24.2 kohdassa kolmannessa sarakkeessa ”Suojeltu alue (Suojellut alueet)” oleva teksti seuraavasti:
                                          ”IRL, P (Azorit, Beira Interior, Beira Litoral, Entre Douro e Minho, Ribatejo e Oeste (seuraavat kunnat: Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) sekä Trás-os-Montes), FI, S, UK”

                                          vii)

                                          Korvataan 24.3 kohdassa kolmannessa sarakkeessa ”Suojeltu alue (Suojellut alueet)” oleva teksti seuraavasti:
                                          ”IRL, P (Azorit, Beira Interior, Beira Litoral, Entre Douro e Minho, Ribatejo e Oeste (seuraavat kunnat: Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) sekä Trás-os-Montes), FI, S, UK”

                  5)

                  Muutetaan liite V seuraavasti:

                              a)

                              Muutetaan A osan II jakso seuraavasti:

                                          i)

                                          Korvataan 1.2 kohta seuraavasti:

                                                      ”1.2

                                                      Istutettavaksi tarkoitetut sukujen Platanus L., Populus L.- ja Beta vulgaris L. -kasvit lukuun ottamatta siemeniä”

                                          ii)

                                          Korvataan 1.10 kohdan a alakohta seuraavasti:

                                                      ”a)

                                                      on saatu kokonaan tai osittain havupuista (Coniferales) kuoretonta puutavaraa lukuun ottamatta

                                                         Castanea Mill. -suvun puista kuoretonta puutavaraa lukuun ottamatta

                                                         Platanus L. -suvun puista, mukaan luettuna puutavara, jossa ei ole jäljellä puun luonnollista pyöreää pintaa
                                                      ja”

                              b)

                              Korvataan B osan I jakson 6 kohdan a alakohdan toinen luetelmakohta seuraavasti:

                                          ”—

                                             Platanus L., mukaan lukien puutavara, jossa ei ole jäljellä puun luonnollista pyöreää pintaa, peräisin Armeniasta, Sveitsistä tai Yhdysvalloista”.


title: Komission täytäntöönpanodirektiivi 2011/46/EU, annettu 14 päivänä huhtikuuta 2011 , neuvoston direktiivin 91/414/ETY muuttamisesta heksitiatsoksin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               15.4.2011

               FI

               Euroopan unionin virallinen lehti

               L 101/20

         KOMISSION TÄYTÄNTÖÖNPANODIREKTIIVI 2011/46/EU,
   annettu 14 päivänä huhtikuuta 2011,
   neuvoston direktiivin 91/414/ETY muuttamisesta heksitiatsoksin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana heksitiatsoksi.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei heksitiatsoksia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Suomelle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Suomi arvioi hakijan toimittamat lisätiedot ja laati lisäkertomuksen. Se toimitti kyseisen kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 20 päivänä lokakuuta 2009. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 7 päivänä syyskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä heksitiatsoksia koskevat päätelmänsä komissiolle (6). Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja heksitiatsoksia koskeva komission tarkastelukertomus valmistui 11 päivänä maaliskuuta 2011.

               (6)

               Eri tutkimuksista on käynyt ilmi, että heksitiatsoksia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää heksitiatsoksi liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Sen vuoksi on aiheellista edellyttää, että hakija toimittaa tietoja, joilla vahvistetaan riskinarviointi toksikologisen merkityksellisyyden osalta ja metaboliitin PT-1-3 (7) mahdollinen esiintyminen jalostetuissa tuotteissa, heksitiatsoksin mahdolliset haittavaikutukset mehiläisten jälkeläisiin sekä isomeerien seoksen ensisijaisen hajoamisen ja/tai muuntumisen mahdollinen vaikutus työntekijöille aiheutuvan riskin arviointiin, kuluttajille aiheutuvan riskin arviointiin ja ympäristöön.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset heksitiatsoksia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (8) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään, ettei heksitiatsoksia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa heksitiatsoksia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan päätöksen 2008/934/EY liitteestä heksitiatsoksia koskeva rivi.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava heksitiatsoksia tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että heksitiatsoksia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät heksitiatsoksia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon heksitiatsoksia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät heksitiatsoksia ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät heksitiatsoksia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 14 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance hexythiazox. EFSA Journal 2010; 8(9):1722. [78 pp.]. doi:10.2903/j.efsa.2010.1722. Saatavilla osoitteessa www.efsa.europa.eu.

      (7)  (4S,5S)-5-(4-kloorifenyyli)-4-metyyli-1,3-tiatsolidin-2-oni ja (4R,5R)-5-(4-kloorifenyyli)-4-metyyli-1,3-tiatsolidin-2-oni.

      (8)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava kohta:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttä-misen päättymis-päivä

                     Erityissäännökset

                     ”343

                     Heksitiatsoksi
                     CAS-nro: 78587-05-0
                     CIPAC-nro: 439

                        (4RS,5RS)-5-(4-kloorifenyyli)-N-sykloheksyyli-4-metyyli-2-okso-1,3-tiatsolidiini-3-karboksamidi

                     ≥ 976 g/kg
                     (seuraavien seos 1:1: (4R, 5R) ja (4S, 5S))

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön punkkien torjunta-aineena.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmistuneen heksitiatsoksia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 vesieliöiden suojeluun. Käyttöedellytyksiin on tarvittaessa sisällyttävä riskinhallintatoimenpiteitä;

                                 —

                                 käyttäjien ja työntekijöiden turvallisuuteen. Käyttöedellytyksiin on tarvittaessa sisällyttävä suojatoimenpiteitä.

                           Asianomaisten jäsenvaltioiden on pyydettävä toimittamaan vahvistavia tietoja seuraavista:

                                 a)

                                 metaboliitin PT-1-3 (2) toksikologinen merkityksellisyys,

                                 b)

                                 metaboliitin PT-1-3 mahdollinen esiintyminen jalostetuissa tuotteissa,

                                 c)

                                 heksitiatsoksin mahdolliset haittavaikutukset mehiläisten jälkeläisiin,

                                 d)

                                 isomeerien seoksen ensisijaisen hajoamisen ja/tai muuntumisen mahdollinen vaikutus työntekijöille aiheutuvan riskin arviointiin, kuluttajille aiheutuvan riskin arviointiin ja ympäristöön.

                           Asianomaisten jäsenvaltioiden on varmistettava, että hakija toimittaa komissiolle a, b ja c kohdassa tarkoitetut tiedot viimeistään 31. toukokuuta 2013 sekä d kohdassa tarkoitetut tiedot kahden vuoden kuluttua erityisohjeiden antamisesta.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.

         (2)  (4S,5S)-5-(4-kloorifenyyli)-4-metyyli-1,3-tiatsolidin-2-oni ja (4R,5R)-5-(4-kloorifenyyli)-4-metyyli-1,3-tiatsolidin-2-oni.


title: Komission täytäntöönpanodirektiivi 2012/25/EU, annettu 9 päivänä lokakuuta 2012 , elinsiirtoa varten tarkoitettujen ihmiselinten välityksessä jäsenvaltioiden välillä käytettävistä ilmoitusmenettelyistä  ETA:n kannalta merkityksellinen teksti

text:
               10.10.2012

               FI

               Euroopan unionin virallinen lehti

               L 275/27

         KOMISSION TÄYTÄNTÖÖNPANODIREKTIIVI 2012/25/EU,
   annettu 9 päivänä lokakuuta 2012,
   elinsiirtoa varten tarkoitettujen ihmiselinten välityksessä jäsenvaltioiden välillä käytettävistä ilmoitusmenettelyistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elinsiirtoa varten tarkoitettujen ihmiselinten laatu- ja turvallisuusvaatimuksista 7 päivänä heinäkuuta 2010 annetun Euroopan parlamentin ja neuvoston direktiivin 2010/53/EU (1) ja erityisesti sen 29 artiklan,
   sekä katsoo seuraavaa:

               (1)

               Jotta voidaan varmistaa kansanterveyden korkea taso, jäsenvaltioiden välisessä ihmiselinten välityksessä tarvitaan yksityiskohtaiset yhtenäiset menettelysäännöt elinten ja luovuttajien ominaisuuksien kuvausta koskevien tietojen siirtämisestä, elinten jäljitettävyyden varmistamisesta sekä vakavista vaaratilanteista ja haittavaikutuksista ilmoittamisesta.

               (2)

               Ihmiselinten välitykseen liittyvien tietojen toimittamisessa saattaa jäsenvaltioissa olla mukana useita eri sidosryhmiä tietojen lähettäjinä ja vastaanottajina, esimerkiksi toimivaltaiset viranomaiset sekä valtuutetut tahot, kuten eurooppalaiset elinvälitysorganisaatiot, talteenotto-organisaatiot ja elinsiirtokeskukset. Lähettäessään tai vastaanottaessaan ihmiselinten välitykseen liittyvää tietoa tällaisten tahojen olisi toimittava tässä direktiivissä vahvistettavien yhteisten menettelyjen mukaisesti. Nämä menettelyt eivät saisi estää suullista yhteydenpitoa etenkään kiireellisissä tapauksissa.

               (3)

               Tämän direktiivin täytäntöönpanossa jäsenvaltioiden on varmistettava, että luovuttajien ja vastaanottajien henkilötietojen käsittelyssä noudatetaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY (2). Jotta tämän direktiivin nojalla toimitettavia tietoja käsittelevät henkilöt olisivat paremmin tietoisia kyseisestä seikasta, on aiheellista sisällyttää tämän direktiivin mukaiseen kirjalliseen viestintään asiaa koskeva muistutus.

               (4)

               Jotta voidaan reagoida nopeasti hälytystilanteissa ja auttaa panemaan täytäntöön direktiivin 2010/53/EU 10 artiklan 3 kohdan b alakohdassa säädetty velvoite, jonka mukaan täyden jäljitettävyyden varmistamiseksi tarvittavat tiedot on säilytettävä vähintään 30 vuotta luovutuksen jälkeen – ja rajoittamatta muiden tahojen tähän liittyvien velvoitteiden soveltamista – toimivaltaisten viranomaisten tai valtuutettujen tahojen on aiheellista käsitellä ja pitää kirjaa näistä tiedoista. Talteenotto-organisaatioiden ja elinsiirtokeskusten olisi tämän vuoksi varmistettava, että niiden sijaintivaltion toimivaltaiset viranomaiset tai valtuutetut tahot saavat tarpeen mukaan jäljennöksen tämän direktiivin nojalla vaihdetuista elimen ja luovuttajan ominaisuuksia käsittelevistä tiedoista.

               (5)

               Koska käytäntö vaihtelee nykyisin suuresti jäsenvaltioiden välillä, ei tässä direktiivissä ole tässä vaiheessa aiheellista säätää vakiomuotoisesta lomakkeesta elimen ja luovuttajan ominaisuuksia koskevien tietojen toimittamista varten. Jotta kuitenkin helpotettaisiin toimitettujen tietojen keskinäistä ymmärtämistä, tällainen vakiolomake olisi tulevaisuudessa kehitettävä yhteistyössä jäsenvaltioiden kanssa.

               (6)

               Vakava vaaratilanne tai haittavaikutus voidaan havaita alkuperä- tai määräjäsenvaltiossa, ja se saattaa aiheuttaa huolta luovutettujen elinten laadusta ja turvallisuudesta ja näin ollen vastaanottajien terveydestä sekä elävien luovuttajien tapauksessa myös luovuttajan terveydestä. Kun elimiä välitetään jäsenvaltioiden välillä, tällaisia huolenaiheita saattaa esiintyä eri jäsenvaltioissa. Yhdeltä luovuttajalta saatuja elimiä saatetaan lisäksi siirtää vastaanottajille eri jäsenvaltioissa, joten yhdessä määräjäsenvaltiossa ensin havaittu vakava vaaratilanne tai haittavaikutus on ilmoitettava alkuperäjäsenvaltion ja muiden määräjäsenvaltioiden toimivaltaisille viranomaisille tai valtuutetuille tahoille. On olennaisen tärkeää varmistaa, että kaikkien asiaan liittyvien jäsenvaltioiden kaikki toimivaltaiset viranomaiset tai valtuutetut tahot saavat tiedon asiasta ilman aiheetonta viivytystä. Tähän tavoitteeseen pääsemiseksi jäsenvaltioiden olisi varmistettava, että kaikki olennaiset tiedot jaetaan kaikkien asiaan liittyvien jäsenvaltioiden kesken kirjallisia raportteja käyttämällä. Alkuperäiset raportit olisi saatettava ajan tasalle, jos saataville tulee muuta merkityksellistä tietoa.

               (7)

               Tiedot on usein toimitettava erittäin kiireellisesti. On olennaisen tärkeää, että tiedon lähettäjät voivat nopeasti kartoittaa sen, kenelle tiedot on lähetettävä, ja lähettää sitten tiedot joutuisasti. Kunkin jäsenvaltion toimivaltaisten viranomaisten tai valtuutettujen tahojen olisi, tarvittaessa kyseisessä jäsenvaltiossa käytössä olevan toimivallanjaon mukaisesti, siirrettävä tämän direktiivin nojalla saamansa tiedot asianmukaiselle vastaanottajalle. Unionin tasolla olisi asetettava saataville luettelo kansallisista yhteyspisteistä ja niiden yhteystiedoista, ja luettelo olisi pidettävä jatkuvasti ajan tasalla.

               (8)

               Tässä direktiivissä säädetyt toimenpiteet ovat direktiivin 2010/53/EU 30 artiklan nojalla perustetun elinsiirtoja käsittelevän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Soveltamisala
   Tätä direktiiviä sovelletaan elinsiirtoa varten tarkoitettujen ihmiselinten rajatylittävään välitykseen Euroopan unionissa.
   2 artikla
   Kohde
   Tässä direktiivissä esitetään direktiivin 2010/53/EU 29 artiklan mukaisesti:

               a)

               menettelyt, joita sovelletaan elinten ja luovuttajien kuvausta koskevien tietojen siirtämisessä;

               b)

               menettelyt, joita noudatetaan elinten täyden jäljitettävyyden varmistamiseksi tarvittavien tietojen siirtämisessä;

               c)

               menettelyt, joita noudatetaan vakavia vaaratilanteita ja haittavaikutuksia koskevan raportoinnin varmistamisessa.

         3 artikla
   Määritelmät
   Tässä direktiivissä tarkoitetaan:

               a)

               ’alkuperäjäsenvaltiolla’ jäsenvaltiota, jossa elin otetaan talteen elinsiirtoa varten;

               b)

               ’määräjäsenvaltiolla’ jäsenvaltiota, johon elin lähetetään elinsiirtoa varten;

               c)

               ’kansallisella luovuttajan/vastaanottajan tunnistenumerolla’ luovuttajalle tai vastaanottajalle annettua tunnistuskoodia direktiivin 2010/53/EU 10 artiklan 2 kohdan mukaisen kansallisella tasolla perustetun tunnistusjärjestelmän mukaisesti;

               d)

               ’elimen spesifikaatiolla’ 1) elimen anatomista kuvausta, mukaan luettuna sen tyyppi (esim. sydän, maksa), 2) tarvittaessa sen sijaintia (vasemmalla tai oikealla) kehossa; ja 3) sitä, onko kyseessä kokonainen elin vai elimen osa ja mikä elimen lohko tai jaoke on kyseessä;

               e)

               ’valtuutetulla taholla’ tahoa, jolle on siirretty tehtäviä direktiivin 2010/53/EU 17 artiklan 1 kohdan mukaisesti, tai eurooppalaista elinvälitysorganisaatiota, jolle on siirretty tehtäviä direktiivin 2010/53/EU 21 artiklan mukaisesti.

         4 artikla
   Yhteiset menettelysäännöt
   1.   Jäsenvaltioiden on varmistettava, että tämän direktiivin nojalla toimivaltaisten viranomaisten tai valtuutettujen tahojen, talteenotto-organisaatioiden ja/tai elinsiirtokeskusten välillä siirrettävät tiedot

               a)

               toimitetaan kirjallisesti joko sähköisessä muodossa tai telekopiona;

               b)

               on kirjoitettu kielellä, jota sekä lähettäjä että vastaanottaja ymmärtää, tai jollei sellaista ole, niiden keskinäisesti sopimalla kielellä, tai jollei sellaista ole, englanniksi;

               c)

               toimitetaan ilman aiheetonta viivytystä;

               d)

               kirjataan ja voidaan pyydettäessä asettaa saataville;

               e)

               sisältävät toimituspäivän ja -ajan;

               f)

               sisältävät tietojen toimittamisesta vastaavan henkilön yhteystiedot;

               g)

               sisältävät seuraavan muistutuksen:
               ”Sisältää henkilötietoja. Suojattava luvattomalta luovuttamiselta ja pääsyltä.”

         2.   Kiireellisissä tapauksissa tiedot voidaan vaihtaa suullisesti; tämä koskee erityisesti 5 ja 7 artiklan mukaista tiedonvaihtoa. Suullisen yhteydenpidon jälkeen tiedot on toimitettava kirjallisesti kyseisten artiklojen mukaisesti.
   3.   Määrä- tai alkuperäjäsenvaltion on varmistettava, että tämän direktiivin mukaisesti toimitettujen tietojen vastaanotto vahvistetaan lähettäjälle 1 kohdassa esitettyjen vaatimusten mukaisesti.
   4.   Jäsenvaltioiden on varmistettava, että nimetty toimivaltaisten viranomaisten tai valtuutettujen tahojen henkilöstö

               a)

               on käytettävissä 24 tuntia vuorokaudessa 7 päivänä viikossa kiireellisiä tilanteita varten;

               b)

               pystyy vastaanottamaan ja siirtämään tämän direktiivin mukaista tietoa ilman aiheetonta viivytystä.

         5 artikla
   Elimen ja luovuttajan kuvausta koskevat tiedot
   1.   Jäsenvaltioiden on varmistettava, että suunniteltaessa elinten välitystä jäsenvaltioiden kesken alkuperäjäsenvaltion toimivaltainen viranomainen tai valtuutettu taho toimittaa ennen elimen välitystä direktiivin 2010/53/EU 7 artiklassa ja liitteessä säädetyt talteenotettujen elinten ja luovuttajan ominaisuuksia kuvaavat tiedot mahdollisten määräjäsenvaltioiden toimivaltaisille viranomaisille tai valtuutetuille tahoille.
   2.   Jäsenvaltioiden on varmistettava, että jos jotkin 1 kohdan mukaisesti toimitettavat tiedot eivät ole saatavilla alkuperäisen toimittamisen ajankohtana mutta saadaan käyttöön myöhemmin, ne toimitetaan ajallaan lääketieteellisten päätösten mahdollistamiseksi

               a)

               alkuperäjäsenvaltion toimivaltaisen viranomaisen tai valtuutetun tahon toimesta määräjäsenvaltion toimivaltaiselle viranomaiselle tai valtuutetulle taholle tai

               b)

               suoraan talteenotto-organisaation toimesta elinsiirtokeskukselle.

         3.   Jäsenvaltioiden on toteutettava asianmukaisia toimenpiteitä varmistaakseen, että talteenotto-organisaatiot ja elinsiirtokeskukset toimittavat maansa toimivaltaisille viranomaisille tai valtuutetuille tahoille jäljennöksen tämän artiklan mukaisista tiedoista.
   6 artikla
   Elinten jäljitettävyyden varmistamiseksi tarvittavat tiedot
   1.   Jäsenvaltioiden on varmistettava, että alkuperäjäsenvaltion toimivaltainen viranomainen tai valtuutettu taho ilmoittaa määräjäsenvaltion toimivaltaiselle viranomaiselle tai valtuutetulle taholle seuraavat tiedot:

               a)

               elimen spesifikaatio;

               b)

               kansallinen luovuttajan tunnistenumero;

               c)

               talteenoton päivämäärä;

               d)

               talteenottokeskuksen nimi ja yhteystiedot.

         2.   Jäsenvaltioiden on varmistettava, että määräjäsenvaltion toimivaltainen viranomainen tai valtuutettu taho ilmoittaa alkuperäjäsenvaltion toimivaltaiselle viranomaiselle tai valtuutetulle taholle seuraavat tiedot:

               a)

               kansallinen vastaanottajan tunnistenumero, tai, jos elintä ei ole käytetty elinsiirtoon, sen lopullinen käyttö;

               b)

               tarvittaessa elinsiirron päivämäärä;

               c)

               elinsiirtokeskuksen nimi ja yhteystiedot.

         7 artikla
   Vakavista vaaratilanteista ja haittavaikutuksista ilmoittaminen
   Jäsenvaltioiden on varmistettava, että niiden toimivaltaiset viranomaiset tai valtuutetut tahot noudattavat seuraavaa menettelyä:

               a)

               Kun määräjäsenvaltion toimivaltaiselle viranomaiselle tai valtuutetulle taholle ilmoitetaan vakavasta vaaratilanteesta tai haittavaikutuksesta, jonka se epäilee liittyvän toiselta jäsenvaltiolta vastaanotettuun elimeen, sen on välittömästi ilmoitettava asiasta alkuperäjäsenvaltion toimivaltaiselle viranomaiselle tai valtuutetulle taholle ja toimitettava ilman aiheetonta viivytystä kyseiselle toimivaltaiselle viranomaiselle tai valtuutetulle taholle alkuperäinen raportti, joka sisältää liitteessä I esitetyt tiedot, mikäli nämä tiedot ovat saatavilla.

               b)

               Jos alkuperäjäsenvaltion toimivaltainen viranomainen tai valtuutettu taho saa ilmoituksen vakavasta vaaratilanteesta tai haittavaikutuksesta, jonka se epäilee liittyvän luovuttajaan, jonka elimiä on lähetetty myös muihin jäsenvaltioihin, sen on välittömästi tehtävä ilmoitus kunkin asiaan liittyvän määräjäsenvaltion toimivaltaisille viranomaisille tai valtuutetuille tahoille ja toimitettava niille kullekin alkuperäinen raportti, joka sisältää liitteessä I esitetyt tiedot.

               c)

               Kun alkuperäisen raportin jälkeen saataville tulee lisätietoja, ne on toimitettava ilman aiheetonta viivytystä.

               d)

               Alkuperäjäsenvaltion toimivaltaisen viranomaisen tai valtuutetun tahon on yleensä kolmen kuukauden kuluessa a tai b alakohdan mukaisesti toimitetun alkuperäisen raportin antamisesta toimitettava kaikkien määräjäsenvaltioiden toimivaltaisille viranomaisille tai valtuutetuille tahoille yhteinen loppuraportti, joka sisältää liitteessä II esitetyt tiedot. Määräjäsenvaltioiden toimivaltaisten viranomaisten tai valtuutettujen tahojen on annettava asiaan liittyvät tiedot kohtuullisessa ajassa alkuperäjäsenvaltion toimivaltaiselle viranomaiselle tai valtuutetulle taholle. Loppuraportti laaditaan sen jälkeen, kun on kerätty tarvittavat tiedot kaikilta asiaan liittyviltä jäsenvaltioilta.

         8 artikla
   Jäsenvaltioiden väliset yhteydet
   1.   Jäsenvaltioiden on ilmoitettava komissiolle tiedoksi sen toimivaltaisen viranomaisen tai valtuutetun tahon yhteystiedot, jolle tarvittavat tiedot on toimitettava yhtäältä 5 artiklan ja toisaalta 6 ja 7 artiklan soveltamista varten. Näihin yhteystietoihin on sisällyttävä ainakin seuraavat tiedot: organisaation nimi, puhelinnumero, sähköpostiosoite, faksinumero ja postiosoite.
   2.   Jos jäsenvaltiolla on useita toimivaltaisia viranomaisia tai valtuutettuja tahoja, sen on varmistettava, että niiden 5, 6 tai 7 artiklan mukaisesti vastaanottamat tiedot lähetetään eteenpäin asianmukaiselle kansallisen tason toimivaltaiselle viranomaiselle tai valtuutetulle taholle kyseisessä jäsenvaltiossa käytössä olevan toimivallanjaon mukaisesti.
   3.   Komissio asettaa jäsenvaltioiden käyttöön luettelon kaikista jäsenvaltioiden 1 kohdan mukaisesti nimeämistä toimivaltaisista viranomaisista ja valtuutetuista tahoista. Jäsenvaltioiden on pidettävä luettelossa olevat tiedot ajan tasalla. Komissio voi uskoa luettelon laatimisen ja ylläpidon jollekin kolmannelle osapuolelle.
   9 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 10 päivänä huhtikuuta 2014.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   10 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 9 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 207, 6.8.2010, s. 14, oikaisu EUVL L 243, 16.9.2010, s. 68.

      (2)  EYVL L 281, 23.11.1995, s. 31.
   LIITE I

      Alkuperäinen raportti epäillyistä vakavista vaaratilanteista tai haittavaikutuksista

               1.

               Raportoiva jäsenvaltio

               2.

               Raportin tunnistenumero: maa (ISO)/kansallinen numero

               3.

               Raportoivan tahon yhteystiedot (raportoivan jäsenvaltion toimivaltainen viranomainen tai valtuutettu taho): puhelin, sähköposti ja faksi, jos sellainen on

               4.

               Raportoiva keskus/organisaatio

               5.

               Koordinaattorin/yhteyshenkilön yhteystiedot (raportoivan jäsenvaltion elinsiirtokeskus/talteenottokeskus): puhelin, sähköposti ja faksi, jos sellainen on

               6.

               Raportin päivämäärä ja aika (vvvv/kk/pp/tt/mm)

               7.

               Alkuperäjäsenvaltio

               8.

               Kansallinen luovuttajan tunnistenumero, siten kuin se on ilmoitettu 6 artiklan nojalla

               9.

               Kaikki määräjäsenvaltiot (jos tiedossa)

               10.

               Kansalliset vastaanottajien tunnistenumerot, siten kuin ne on ilmoitettu 6 artiklan nojalla

               11.

               Vakavan vaaratilanteen tai haittavaikutuksen alkamispäivämäärä ja -aika (vvvv/kk/pp/tt/mm)

               12.

               Vakavan vaaratilanteen tai haittavaikutuksen havaitsemispäivämäärä ja -aika (vvvv/kk/pp/tt/mm)

               13.

               Vakavan vaaratilanteen tai haittavaikutuksen kuvaus

               14.

               Toteutetut/ehdotetut välittömät toimenpiteet

         LIITE II

      Loppuraportti vakavista vaaratilanteista tai haittavaikutuksista

               1.

               Raportoiva jäsenvaltio

               2.

               Raportin tunnistenumero: maa (ISO)/kansallinen numero

               3.

               Raportoivan tahon yhteystiedot: puhelin, sähköposti ja faksi, jos sellainen on

               4.

               Raportin päivämäärä ja aika (vvvv/kk/pp/tt/mm)

               5.

               Alkuperäisen raportin (Alkuperäisten raporttien) tunnistenumero(t) (Liite I)

               6.

               Tapauksen kuvaus

               7.

               Tapaukseen liittyvät jäsenvaltiot

               8.

               Tutkimuksen tulokset ja lopulliset päätelmät

               9.

               Toteutetut ennalta ehkäisevät ja korjaavat toimet

               10.

               Päätelmät/seuranta, jos tarpeen


title: Komission täytäntöönpanodirektiivi 2014/58/EU, annettu 16 päivänä huhtikuuta 2014, pyroteknisten tuotteiden jäljitettävyysjärjestelmän perustamisesta Euroopan parlamentin ja neuvoston direktiivin 2007/23/EY mukaisesti (ETA:n kannalta merkityksellinen teksti)

text:
               17.4.2014

               FI

               Euroopan unionin virallinen lehti

               L 115/28

         KOMISSION TÄYTÄNTÖÖNPANODIREKTIIVI 2014/58/EU,
   annettu 16 päivänä huhtikuuta 2014,
   pyroteknisten tuotteiden jäljitettävyysjärjestelmän perustamisesta Euroopan parlamentin ja neuvoston direktiivin 2007/23/EY mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon pyroteknisten tuotteiden markkinoille saattamisesta 23 päivänä toukokuuta 2007 annetun Euroopan parlamentin ja neuvoston direktiivin 2007/23/EY (1) ja erityisesti sen 18 artiklan 2 kohdan a alakohdan,
   sekä katsoo seuraavaa:

               (1)

               Direktiivissä 2007/23/EY vahvistetaan säännöt, jotka koskevat unionin markkinoilla olevien pyroteknisten tuotteiden turvallisuutta, ja säädetään jäljitettävyysjärjestelmän perustamisesta EU:n tasolle.

               (2)

               Pyroteknisten tuotteiden jäljitettävyyden varmistamiseksi ne olisi merkittävä yhtenäiseen numerointijärjestelmään perustuvalla rekisterinumerolla. Ilmoitettujen laitosten olisi pidettävä rekisteriä, joka sisältää ne rekisterinumerot, jotka ne ovat antaneet vaatimustenmukaisuuden arvioinnin yhteydessä. Tällaisen järjestelmän ansiosta pyrotekniset tuotteet ja niiden valmistajat voitaisiin tunnistaa toimitusketjun kaikissa vaiheissa. Valmistajien ja maahantuojien olisi pidettävä kirjaa markkinoilla saataville asettamiensa pyroteknisten tuotteiden rekisterinumeroista ja annettava nämä tiedot pyynnöstä asiasta vastaavien viranomaisten saataville.

               (3)

               Yhtenäinen numerointijärjestelmä perustuu elementteihin, joita jo sovelletaan voimassa olevien yhdenmukaistettujen standardien mukaisesti, joten se aiheuttaa vain vähän lisärasitetta talouden toimijoille.

               (4)

               Tässä direktiivissä säädetyt toimenpiteet ovat direktiivillä 2007/23/EY perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Rekisterinumero
   1.   Pyrotekniset tuotteet on merkittävä rekisterinumerolla, joka koostuu seuraavista:

               a)

               sen ilmoitetun laitoksen nelinumeroinen tunnistenumero, joka on myöntänyt EY-tyyppitarkastustodistuksen direktiivin 2007/23/EY 9 artiklan a alakohdassa tarkoitetun vaatimustenmukaisuuden arviointimenettelyn (moduuli B) mukaisesti tai vaatimustenmukaisuustodistuksen direktiivin 2007/23/EY 9 artiklan b alakohdassa tarkoitetun vaatimustenmukaisuuden arviointimenettelyn (moduuli G) mukaisesti tai laatujärjestelmän hyväksynnän direktiivin 2007/23/EY 9 artiklan c alakohdassa tarkoitetun vaatimustenmukaisuuden arviointimenettelyn (moduuli H) mukaisesti;

               b)

               sen pyroteknisen tuotteen luokka, jonka vaatimustenmukaisuus on todistettu, lyhennetyssä muodossa ja suuraakkosin:

                           —

                           luokkaan 1, 2, 3 tai 4 kuuluvat ilotulitusvälineet: luokan mukaan joko F1, F2, F3 tai F4;

                           —

                           luokkaan T1 tai T2 kuuluvat teattereissa käytettävät pyrotekniset tuotteet: luokan mukaan joko T1 tai T2;

                           —

                           luokkaan P1 tai P2 kuuluvat muut pyrotekniset tuotteet: luokan mukaan joko P1 tai P2;

               c)

               käsittelynumero, jota ilmoitettu laitos on käyttänyt kyseistä pyroteknistä tuotetta varten.

         2.   Rekisterinumeron rakenteen on oltava seuraavanlainen: XXXX — YY — ZZZZ…, jossa XXXX viittaa 1 kohdan a alakohtaan, YY 1 kohdan b alakohtaan ja ZZZZ… 1 kohdan c alakohtaan.
   2 artikla
   Ilmoitettujen laitosten velvollisuudet
   1.   Ilmoitettujen laitosten, jotka suorittavat vaatimustenmukaisuuden arviointeja direktiivin 2007/23/EY 9 artiklan mukaisesti, on pidettävä rekisteriä niistä pyroteknisistä tuotteista, joille ne ovat myöntäneet EY-tyyppitarkastustodistuksen direktiivin 2007/23/EY 9 artiklan a alakohdassa tarkoitetun vaatimustenmukaisuuden arviointimenettelyn (moduuli B) mukaisesti tai vaatimustenmukaisuustodistuksen direktiivin 2007/23/EY 9 artiklan b alakohdassa tarkoitetun vaatimustenmukaisuuden arviointimenettelyn (moduuli G) mukaisesti tai laatujärjestelmän hyväksynnän direktiivin 2007/23/EY 9 artiklan c alakohdassa tarkoitetun vaatimustenmukaisuuden arviointimenettelyn (moduuli H) mukaisesti; rekisterin on noudatettava tämän direktiivin liitteessä vahvistettua muotoa.
   Pyroteknisten tuotteiden rekisterin on sisällettävä vähintään tiedot liitteessä mainituista seikoista. Nämä tiedot on säilytettävä vähintään kymmenen vuoden ajan siitä, kun ilmoitetut laitokset ovat myöntäneet ensimmäisessä alakohdassa tarkoitetut todistukset tai hyväksynnät.
   Ilmoitettujen laitosten on päivitettävä rekisteriä säännöllisesti ja saatettava se julkisesti saataville internetissä.
   2.   Jos vaatimustenmukaisuuden arviointilaitoksen asema ilmoitettuna laitoksena peruutetaan, sen on siirrettävä rekisteri toiselle ilmoitetulle laitokselle tai asianomaisen jäsenvaltion toimivaltaiselle viranomaiselle.
   3 artikla
   Valmistajien ja maahantuojien velvollisuudet
   Pyroteknisten tuotteiden valmistajien ja maahantuojien on

               a)

               säilytettävä tiedot kaikista valmistamiensa tai maahantuomiensa pyroteknisten tuotteiden rekisterinumeroista sekä niiden kauppanimistä, yleisestä tyypistä ja mahdollisesta alatyypistä ja valmistuspaikasta vähintään kymmenen vuoden ajan siitä, kun tuote on saatettu markkinoille;

               b)

               siirrettävä tiedot toimivaltaisille viranomaisille, jos valmistaja tai maahantuoja lopettaa toimintansa;

               c)

               toimitettava a alakohdassa tarkoitetut tiedot perustellusta pyynnöstä kaikkien jäsenvaltioiden toimivaltaisille viranomaisille ja markkinavalvontaviranomaisille.

         4 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä huhtikuuta 2015. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 17 päivästä lokakuuta 2016.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   5 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 16 päivänä huhtikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 154, 14.6.2007, s. 1.

      LIITE

         Direktiivin 2 artiklan 1 kohdassa tarkoitettu rekisterin muoto

                  Rekisterinumero

                  Päivä, jona EY-tyyppitarkastustodistus (moduuli B), vaatimustenmukaisuustodistus (moduuli G) tai laatujärjestelmän hyväksyntä (moduuli H) myönnettiin, ja tapauksen mukaan päättymispäivä

                  Valmistaja

                  Tuotteen tyyppi (yleinen) ja mahdollinen alatyyppi

                  Tuotannon vaatimustenmukaisuus, moduuli (1)

                  Tuotannon vaatimustenmukaisuuden arvioinnin suorittava ilmoitettu laitos (1)

                  Lisätiedot

         (1)  Täytettävä aina, jos vastuussa on ilmoitettu laitos, joka suorittaa direktiivin 2007/23/EY 9 artiklan a alakohdassa tarkoitetun vaatimustenmukaisuuden arviointimenettelyn (moduuli B). Ei vaadita direktiivin 9 artiklan b ja c alakohdassa tarkoitettujen vaatimustenmukaisuuden arviointimenettelyjen osalta. Jos menettelyyn osallistuu toinenkin ilmoitettu laitos, siitä on annettava tiedot (jos tiedossa).


title: Komission täytäntöönpanodirektiivi 2011/47/EU, annettu 15 päivänä huhtikuuta 2011 , neuvoston direktiivin 91/414/ETY muuttamisesta alumiinisulfaatin sisällyttämiseksi siihen tehoaineena ja komission päätöksen 2008/941/EY muuttamisesta  ETA:n kannalta merkityksellinen teksti

text:
               16.4.2011

               FI

               Euroopan unionin virallinen lehti

               L 102/24

         KOMISSION TÄYTÄNTÖÖNPANODIREKTIIVI 2011/47/EU,
   annettu 15 päivänä huhtikuuta 2011,
   neuvoston direktiivin 91/414/ETY muuttamisesta alumiinisulfaatin sisällyttämiseksi siihen tehoaineena ja komission päätöksen 2008/941/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 1112/2002 (2) ja (EY) N:o 2229/2004 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana alumiinisulfaatti.

               (2)

               Ilmoittaja peruutti tekemänsä ilmoituksen kyseisen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 2229/2004 24 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 8 päivänä joulukuuta 2008 tehdyssä komission päätöksessä 2008/941/EY (4) säädettiin, ettei alumiinisulfaattia sisällytetä liitteeseen.

               (3)

               Direktiivin 91/414/ETY 6 artiklan 2 kohdan mukaisesti alkuperäinen ilmoittaja, jäljempänä ’hakija’, toimitti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Alankomaille, joka oli nimetty esitteleväksi jäsenvaltioksi asetuksella (EY) N:o 2229/2004. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/941/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Alankomaat arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 9 päivänä maaliskuuta 2010. Elintarviketurvallisuusviranomainen pyysi muilta jäsenvaltioilta ja hakijalta kannanottoja lisäkertomuksesta ja toimitti saamansa kannanotot edelleen komissiolle. Elintarviketurvallisuusviranomainen esitti 28 päivänä lokakuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä alumiinisulfaattia (6) koskevat päätelmänsä komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmää elintarvikeketjua ja eläinten terveyttä käsittelevässä pysyvässä komiteassa, ja alumiinisulfaattia koskeva komission tarkastelukertomus saatiin valmiiksi 11 päivänä maaliskuuta 2011.

               (6)

               Eri tutkimuksista on käynyt ilmi, että alumiinisulfaattia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on tarkoituksenmukaista sisällyttää alumiinisulfaatti liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Sen vuoksi on aiheellista edellyttää, että hakija toimittaa vahvistavat tiedot kaupallisesti valmistetun teknisen materiaalin eritelmän osalta asianmukaisten analyysitietojen muodossa.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioille olisi sisällyttämisen jälkeen annettava kuusi kuukautta aikaa tarkistaa nykyiset alumiinisulfaattia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan pidä asettaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/941/EY säädetään, ettei alumiinisulfaattia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa alumiinisulfaattia koskeva rivi kyseisen päätöksen liitteestä.

               (13)

               Sen vuoksi on aiheellista muuttaa päätöstä 2008/941/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan alumiinisulfaattia koskeva rivi päätöksen 2008/941/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava alumiinisulfaattia tehoaineena sisältäviä kasvinsuojeluaineita koskevia voimassa olevia lupia tai peruutettava ne viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että alumiinisulfaattia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät alumiinisulfaattia joko ainoana tehoaineena tai yhtenä monista tehoaineista, jotka kaikki on 31 päivään toukokuuta 2011 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon alumiinisulfaattia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               alumiinisulfaattia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               alumiinisulfaattia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 15 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 168, 27.6.2002, s. 14.

      (3)  EUVL L 379, 24.12.2004, s. 13.

      (4)  EUVL L 335, 13.12.2008, s. 91.

      (5)  EUVL L 15, 18.1.2008, s. 5.

      (6)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance Aluminium sulfate. EFSA Journal 2010;8(11):1889. [32 pp.] doi:10.2903/j.efsa.2010.1889. Saatavilla osoitteessa www.efsa.europa.eu/efsajournal.htm

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaan-tulo

                     Sisällyttä-misen päättymis-päivä

                     Erityissäännökset

                     ”351

                     Alumiinisulfaatti
                     CAS-numero: 10043-01-3
                     CIPAC-numero: ei saatavilla

                        Aluminiumsulfaatti

                     970 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan käyttöön sisätiloissa bakteerien torjunta-aineena koristekasveissa niiden korjuun jälkeen.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun alumiinisulfaattia koskevan tarkastelukertomuksen päätelmät ja erityisesti sen lisäykset I ja II.
                     Asianomaisten jäsenvaltioiden on pyydettävä toimittamaan vahvistavia tietoja kaupallisesti valmistetun teknisen materiaalin eritelmän osalta asianmukaisten analyysitietojen muodossa.
                     Asianomaisten jäsenvaltioiden on varmistettava, että hakija toimittaa nämä tiedot komissiolle viimeistään 1. joulukuuta 2011.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission delegoitu direktiivi (EU) 2016/585, annettu 12 päivänä helmikuuta 2016, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä, kadmiumia, kuudenarvoista kromia ja polybromidifenyylieettereitä (PBDE-yhdisteet) sellaisissa varaosissa, jotka otetaan talteen lääkinnällisistä laitteista tai elektronimikroskoopeista ja joita käytetään lääkinnällisten laitteiden tai elektronimikroskooppien korjaukseen ja kunnostukseen (ETA:n kannalta merkityksellinen teksti)

text:
               16.4.2016

               FI

               Euroopan unionin virallinen lehti

               L 101/12

         KOMISSION DELEGOITU DIREKTIIVI (EU) 2016/585,
   annettu 12 päivänä helmikuuta 2016,
   Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen sen poikkeuksen osalta, joka koskee lyijyä, kadmiumia, kuudenarvoista kromia ja polybromidifenyylieettereitä (PBDE-yhdisteet) sellaisissa varaosissa, jotka otetaan talteen lääkinnällisistä laitteista tai elektronimikroskoopeista ja joita käytetään lääkinnällisten laitteiden tai elektronimikroskooppien korjaukseen ja kunnostukseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivillä 2011/65/EU kielletään lyijyn, kadmiumin, kuudenarvoisen kromin ja polybromidifenyylieetterien (PBDE-yhdisteet) käyttö markkinoilla olevissa sähkö- ja elektroniikkalaitteissa.

               (2)

               Kunnostuksia tehdään kuvantamislaitteisiin kuten magneettikuvauksessa käytettäviin laitteisiin, tietokonetomografialaitteisiin, in vitro -diagnostiikkaan tarkoitettuihin laitteisiin, potilaiden seurantalaitteisiin ja elektronimikroskooppeihin. Jotkin talteen otettavat varaosat, joita käytetään uudelleen laitteiden kunnostuksessa, sisältävät pieniä määriä lyijyä, kadmiumia, kuudenarvoista kromia ja/tai PBDE-yhdisteitä.

               (3)

               Poikkeuksessa, josta säädetään direktiivin 2011/65/EU liitteessä IV olevassa kohdassa 31, ei sallita käytetyistä laitteista talteen otettujen varaosien käyttöä laitteissa, joita ei ollut jo saatettu unionin markkinoille, mikä rajoittaa varaosien saatavuutta.

               (4)

               Kun verrataan kunnostettujen osien käytön ja uusilla osilla korvaamisen ympäristövaikutuksia edellä mainituissa tapauksissa, voidaan todeta, että korvaavien uusien osien käytöstä aiheutuvat kokonaishaitat ympäristölle, terveydelle ja kuluttajien turvallisuudelle olisivat suuremmat kuin korvaamisesta saatavat kokonaishyödyt.

               (5)

               Ottaen huomioon, että ainerajoituksia aletaan soveltaa eri laitteisiin eri päivinä direktiivin 2011/65/EU 4 artiklan 3 kohdan mukaisesti, poikkeuksen voimassaolon päättymispäivä olisi asetettava kullekin laitetyypille erikseen.

               (6)

               Direktiiviä 2011/65/EU olisi sen vuoksi muutettava.

               (7)

               Jotta markkinatoimijoille varmistetaan sujuva siirtyminen nykyisestä säännöksestä tässä direktiivissä mainittuihin säännöksiin ja estetään sisämarkkinoiden häiriöt, on asianmukaista asettaa jäsenvaltioiden kansallisten säännösten samanaikaiselle soveltamiselle päivämäärä, joka on kohtuullisen ajan kuluttua direktiivin saattamisesta osaksi kansallista lainsäädäntöä,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite IV tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava viimeistään 28 päivänä helmikuuta 2017 noudattamisen edellyttämät lait, asetukset ja hallinnolliset määräykset, jotka ovat tarpeen tämän direktiivin noudattamiseksi. Niiden on viipymättä toimitettava nämä säännökset kirjallisina komissiolle.
   Niiden on sovellettava näitä säännöksiä 6 päivästä marraskuuta 2017.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 12 päivänä helmikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Muutetaan direktiivin 2011/65/EU liite IV seuraavasti:

                  1)

                  Poistetaan 31 kohta.

                  2)

                  Lisätään 31 a kohta seuraavasti:

                              ”31 a.

                              Lyijy, kadmium, kuudenarvoinen kromi ja polybromidifenyylieetterit (PBDE-yhdisteet) sellaisissa varaosissa, jotka otetaan talteen lääkinnällisistä laitteista tai elektronimikroskoopeista ja joita käytetään lääkinnällisten laitteiden, mukaan luettuina in vitro -diagnostiikkaan tarkoitetut lääkinnälliset laitteet, tai elektronimikroskooppien ja niiden lisälaitteiden korjaukseen tai kunnostukseen, edellyttäen että uudelleenkäyttö tapahtuu tarkastettavissa olevassa yritysten välisessä suljetussa palautusjärjestelmässä ja että osien uudelleenkäytöstä ilmoitetaan asiakkaalle.
                              Päättyy:

                                          a)

                                          21. heinäkuuta 2021 muiden kuin in vitro -diagnostiikkaan tarkoitettujen lääkinnällisten laitteiden osalta;

                                          b)

                                          21. heinäkuuta 2023 in vitro -diagnostiikkaan tarkoitettujen lääkinnällisten laitteiden osalta;

                                          c)

                                          21. heinäkuuta 2024 elektronimikroskooppien ja niiden lisälaitteiden osalta.”